JohanHeinsen/ENO huggingface dataset:
Odense Adresse-Contoirs Efterretninger, 1841-05-14
Løverdagen den 22 Mai, Formiddag Kl. 11, bliver paa Herredernes sædvanlige Tingsted afholdt Licitation over endeel Vedligeholdelsesarbeide paa Hovedlandeveien igjennem disse Herreder, hvorover Conditionerne ere til Eftersyn her paa Contoiret. Bjerge Aasum Herreders Contoir den 12 Mai 1811. Lüttichau.
Odense Adresse-Contoirs Efterretninger, 1841-05-14
Tirsdagen den 25 dennes, om Formiddagen Kl. 11, bliver holdt Licitation i Tingstuen paa Brabetrolleborg over endeel Vedligeholdelsesarbeider paa Bøiden Hovedlandevei, fra 12 Milepælen ved Snarup til 5 Milepælen ved Brahetrolleborg, Mølle, og derfra til henimod 6 Milepælen, nemlig: a) at udgrave og opsætte 15 Cubikfavne naturligt skarpt Gruus, beregnet til 1 Rbd. pr. Cubikfavn; at udgrave, harpe og opsætte 52 Cubikfavne Gruus a 2 Rbd. 21 s. pr. Cubikf. at transportere 70 Cubikfavne Chausseematerial og dermed belægge Veien, beregnet: 25 Cubikf. a 2 Rbd. 3 Mk. og 45 Cubikf. a 3 Rbd. 3 Mk. pr. Cubikf. at udgrave og harpe 80 Cubikfavne Gruus a 2 Rbd. pr. Cubikf. at transportere 80 Cubikfavne Gruus og dermed belægge Veien, a 3 Rbd. pr. Cubikf. Alt efter Conditioner, der bekjendtgjøres ved Licitationen og forud ere til Eftersyn her paa Contoiret. Muckadell, Brahetrolleborg og Holsteenshuus Birkers Con Auctions=Directeuren. toir den 12 Mai 1811.
Odense Adresse-Contoirs Efterretninger, 1841-05-14
Tirsdagen den 25 Mai d. A. bliver ved Auction paa Middelfart Toldkammer, der begynder om Formiddagen Kl. 9, bortsolgt endeel confiskerede Manufactur= og andre Varer, bestaaende af Sirts, Tørklæder, Merinos, Klæde, Silketørklæder, ditto Baand, hvide Varer, Knapper, Sukker, Brændeviin m. m. Middelfart Toldkammer den 12 Mai 1811. Rathsach.
Odense Adresse-Contoirs Efterretninger, 1841-05-14
Onsdagen den 26 d. M. bliver afholdt offentlig Auction over endeel Meubler og Effecter, tilhørende afdøde Huusholderske Mette Marie Rasmussens Stervboe, og bestaaende af Borde, Stole, Kakkelovne, Sengesteder, Sengklæder, Linned og Gangklæder, Sølvtøi og Kjøkkentøi med mere. Auctionen, der afholdes i Gaarden No. 171 i St. Annegade, begynder Formiddag Kl. 9. Hvilket herved til Lysthavendes Efterretning bekjendtgjøres. Bogense Byefogedcontoir den 10 Mai 1811. H. Baadsgaard.
Odense Adresse-Contoirs Efterretninger, 1841-05-14
Løsøre-Auction i Maderup Skole.
Odense Adresse-Contoirs Efterretninger, 1841-05-14
Onsdagen den 26 Mai, Formiddag Kl. 10, bliver i Maderup Skole, Særslev Sogn, formedelst Forandring af Bopæl, afholdt Auction paa en bruun 4 Aars Hoppe uden Feil, en Fjellevogn, med lakerede Stole, en nye og god Ploug, Harve og Trumle, en Koe, 3 Faar med Lam af forædlet Race, 2 Kakkelovne med Kobbertud, en Sopha, Stole, Borde, Speile og et Fortepiano med Mahognie=Kasse, i brugbar Stand, med mere; hvortil Lysthavende indbydes. Lunde, Scham og Schoubye Herreders Contoir den 7 Mai M. Knutzen.
Odense Adresse-Contoirs Efterretninger, 1841-05-14
Auction. Fredagen den 28 dennes, Formiddag Kl. 10, bliver, efter Begjæring af Strandingscommissionair Nødskou, ved Fjorden i Lemvig afholdt Auction over Resten af Ladningen af det indstrandede Skib "Georg Washington, nemlig: 604 Stkr. amerikanske Huder, hvoraf de 518 Stkr. ere aldeles tørre, 1 Fade Gallipoliolie og 4 dito Guajaputolie, ialt af Br. Vægt, 9205 Pd., samt 5 Baller Galæbler, vog 1150 Pd. Br. Conditionerne bekjendtgjøres ved Auctionen, hvortil de Lysthavende indbydes. Lemvig den 10 Mai 1811. Gundelach.
Odense Adresse-Contoirs Efterretninger, 1841-05-14
Jfølge Skifterettens Foranstaltning, bliver det Kjøbmand Albert Bøjes Fallitboe tilhørende, paa denne Byes Torv under Matr. Nr. 106 beliggende Huus, med Tilliggende, stillet til 3 offentlige Auctioner: Torsdagen den 17 Juni d. A. 1 Juli hver Dags Formiddag Kl. 10. 15 Juli –De 2 første Auctioner afholdes paa Byens Raadhuus, den 3die og sidste derimod paa selve Stedet, som bestaaer af 1 Fag Forhuus, 2 Etager høi, Grundmuur til Gaden, 8 Fag Bag- og Sidehuus, foruden Gaards- og Haugeplads, og er beliggende ualmindelig beqvemt til Boutikhandel eller anden Næringsdrift. Conditionerne for Salget tilligemed Adkomstdocumenterne ere 8 Dage forinden 1ste Auction til Eftersyn paa Undertegnedes Contoir, og bemærkes foreløbigen, at i al Fald c. 750 Rbd. offentlige Penge kunne forventes at forblive indestaaende i Stedet. Saadant bekjendtgjøres herved saavel til Liebhavernes som, ifølge Placaten 22 April 1817, til Creditorernes Efterretning. Rudkjøbing Byefogedcontoir den 11 Mai 1811. Schmidten.
Odense Adresse-Contoirs Efterretninger, 1841-05-14
Alle og Enhver, som maatte have Noget at fordre i Stervboet efter afdøde Spekhøker Jens Christensen her af Staden, indkaldes herved med 12 Ugers Varsel, overeensstemmende med Placaten af 26 Octbr. 1792, til inden bemeldte Tids Forløb at anmelde og beviisliggjøre deres formeentlige Krav for undertegnede Skifteret i Boet. Odense Raadstue den 6 Mai 1811. Borgermester og Raad.
Odense Adresse-Contoirs Efterretninger, 1841-05-14
Alle og Enhver, som maatte have Noget at fordre i Stervboet efter afdøde Kjøbmand Christian Møller her af Staden, indkaldes herved med 12 Ugers Varsel, overeensstemmende med Placaten af 26 Octbr. 1792, til inden bemeldte Tids Forløb at anmelde og beviisliggjøre deres formeentlige Krav for undertegnede Skifteret i Boet. Odense Raadstue den 6 Mai 1811. Borgermester og Raad. Jdag er udkommet:
Odense Adresse-Contoirs Efterretninger, 1841-05-14
Bidrag til Tidshistorien. Et Ugeblad. We 20. Jndhold: Marskal Ney. - Muusvaagen, Digt af St. St. Blicher.
Odense Adresse-Contoirs Efterretninger, 1841-05-14
Denne Fyens Stiftsavis redigeres af Carl Bagger.
Odense Adresse-Contoirs Efterretninger, 1841-05-15
Nr. 87. 20 Aargang. Stifts Fyens privilegerede. Kongelig ene samt Avertissementstidende. Adresse- og politiske Avis. overalt i de danske Stater. Forsendes med Brevposten af Søren Hempel, Cancellieraad.
Odense Adresse-Contoirs Efterretninger, 1841-05-15
Trykkes og udgives i Odense 15 Mai 1841. Løverdagen. Jndhold. Politisk Oversigt, Kong Ludvig Philip og de ham falskeligen tillagte Breve. - Fædrelandet.
Odense Adresse-Contoirs Efterretninger, 1841-05-15
Videnskabelighed. Blandinger. Svendborg. Odense.
Odense Adresse-Contoirs Efterretninger, 1841-05-15
Fædrelandet. Videnskabelighed. Selskabet PhiliatrienKjøbenhavn har opfordret Danmarks Videnskabsmænd til at concurrere om en Præmie af 300 Rbd., som den udsætter for den bedste Udvikling af, hvilke Foranstaltninger Man maa ønske trufne, saavel fra det Offentligen Side, som af Private, for at tilveiebringe en bedre Behandling og Forpleining af de Sindsvage i det egentlige Danmark. Selskabet ønsker, at Concurrenterne fornemmelig ville have deres Opmærksomhed henvendt deels paa Midlerne til, ved pludselig indtrædende Afsindighed, hurtigt at kunne anbringe de Syge paa en saadan Maade, at baade det øvrige Samfund sikkres imod dem, og der saa godt som muligt sørges for deres fremtidige Helbredelse, deels paa de Forholdsregler, hvorved Adgang til god Behandling og Forpleining kunde lettes for de Syge i Sygdommens senere Forløb, og hvorved de Jucurable kunde komme under de for deres relative Velværen gunstigste Betingelser. Ligeledes ønsker det, at der tages fortrinligt Hensyn til, hvorvidt de allerede bestaaende Stiftelser kunne benyttes, og med hvilke pecunaire Opoffrelser de kunne udvides og forbedres paa en saadan Maade, at de komme til at svare til Nutidens og den nærmeste Fremtids Krav, samt hvilken Andeel af de tilsigtede Foranstaltninger Man helst maa ønske, og tillige kan vente, overtagen af Privatmænd. Besvarelserne kunne være affattede i det danske eller tydske Sprog og maae indsendes inden 1 Januar 1843.
Odense Adresse-Contoirs Efterretninger, 1841-05-15
Det var efterat den berømte Alexander v. Hum holdt oftere havde beklaget Ufuldstændigheden af Oplysningerne om de skandinaviske Nordboers første Farter, til Amerika, at det kongelige nordiske Oldskriftselskab udgav sine voluminense "Antiqvitates americanæ. Selskabet skyndedes saa meget mere til dette Foretagende, som de nyeste Undersøgelser havde bragt det til en hos Grad af Sandsynlighed, at Amerikas tidligere Opdagelse af Scandinaver, og den herom opbevarede Kundskab, der meddeeltes Columbus, da han i Aaret 1477 besøgte Jsland, har været en af de allervæsentligste Drivefiedre for hiin store Mand til at gaae paa Opdagelse efter den tidligere kjendte Verdensdeel, og til at forfølge dette Øiemed med et beundringsværdigt Heltemod, der trodsede alle Farer og overvandt alle Vanskeligheder. "Columbus's Berømmelse, siger "Dagen" meget rigtigt, lider intet Skaar ved Oplysningen om hine tidligere Søfarter, men medens Verden beundrer denne Mands Daad, der har havt en saa overvættes Jndflydelse paa Europas Folkeslag, troede det oldnordiske Selskab, at vi Nordboer ogsaa burde ihukomme vore hæderlige Forfædre, der med ikke ringere Farer og Vanskeligheder, uden Compas, uden Søkort og uden de nødvendige mathematiske Jndsigter, vovede at befare det store Verdenshav, og saaledes i det niende Aarhundrede opdagede Jsland, i det tiende Grønland, og endelig henimod Enden af det 10de og i Begyndelsen af det 11te Aarhuudrede opdagede og tildeels besatte forskjellige Øer og Kyster af Amerika. Det er denne sidste, i Verdenshistorien, høist vigtige, men hidtil langtfra ikke tilstrækkeligt bekjendte Epoche, der er Gjenstanden for hiint af det oldnordiske Selskab udgivne lærde Værk. Strax da det danske Oldskriftselskabs Værk blev bekjendt i Amerika – vedbliver "Dagen" – vakte det en ualmindelig Opsigt, og medens de nordamerikanske Journaler og Reviews af de forskjelligste Tendentser kappedes om at underholde deres Publikum med Anmeldelser og Udtog af det i Danmark udkomne Skrift, blev der af Videnskabsmænd holdt offentlige Forelæsninger over Værkets Jndhold i Massachusetts, Providence, Ny-York og flere Stæder, i den første Stad holdtes disse Forelæsninger af den berømte Edvard Everell, den videnskabeligtsindede Gouverneur af Massachusetts, der ved den første Efterretning om det nye Værk vidste at skaffe sig Exemplar af samme, og efter faa Dages Forløb holdt et Foredrag derover ved den offentlige Aars-Forsamling af det historiske Selskab i Massachusetts. Derhos er der af enkelte Afhandlinger i Værket, især af den glimrende, paa Engelsk skrevne, Afhandling, hvormed Forfatteren har aabnet sine Meddelelser, udkomne en Mængde Oversættelser og Bearbeidelser i fremmede Sprog, og vi have saaledes seet Titlerne paa eet tydsk, eet fransk, eet russisk, eet polsk, to italienske, to hollandske, to spanske og fire engelske Skrifter af denne Art."
Odense Adresse-Contoirs Efterretninger, 1841-05-15
Blandinger. Den 26 April reiste Kammerherre v. Tillisch, hidtilværende Amtmand for Amterne Apenrade og Lügumkloster, til sin nye Bestemmelse som Hs. Majestæts Cabinetssecretair, fra Apenrade til Kjøbenhavn. Ved hans Afreise blev en Egekrands paa en Silkepude og en med en Jnskription forsynet Sølv=Præsenteerbakke overrakt ham ved de ældste Amtsfuldmægtige, ligesom ved de ældste Kirchspielfogeder en af samtlige Amtsbetjente undertegnet Takadresse, som udtaler den almindelige Beklagelse over at maatte skilles fra ham, der ved sin rastløse Virken for Kirke- og Skole, som retfærdig, negennyttig Embedsmand, som ivrig Befordrer af Communens Vel og som de Betrængtes stedse beredvillige Hjelper har gjort sig uforglemmelig for Landboerne. Den 2de, holdtes den aarlige Generalforsamling og Præmienddeling i Horsens i Søndagsskolerne, ved hvilken Leilighed Hr. Justitsraad Ræder paa en værdig, Maade skildrede det Tab, Skolen havde liidt ved Consistorialraad Rosings Bortgang. Som et hædrende Beviis paa Agtelse for den Afdøde og Erkjendelse af hans Fortjenester baade i denne og andre Retninger, vedtoges det eenstemmigen, at opkalde Søndagsskolerne efter ham, og denne vil saaledes for Fremtiden bære Navnet: "Den rosingske Søndagsskole.
Odense Adresse-Contoirs Efterretninger, 1841-05-15
Svendborg. Jordskjælvet den 3 f. M. yttrede sig temmelig tydelig her. Jndsenderen var paa eet af Byens Embedsmænds Contoirer, hvor det observeredes endog af Flere, at et Lommeuhr, som hang paa Væggen, var kommen i meget stærk Bevægelse, som om det selv var en Perpendikel; et Skriverbord sammesteds mærkedes 2 Gange at ryste meget stærkt, i Husets underste Etage mærkedes ogsaa en stærk Bevægelse af Meubler og deslige. Andre Steder i Byen var det samme Tilfældet, og især erfaredes nogle Steder, at Glas og Fajance klirrede sammen eller sattes i Bevægelse, hvor slige Ting stode. Det turde bemærkes, at Rystelsen observeredes især i 3 forskjellige Boliger i ligesaamange forskjellige Distrikter af Byen, men som ligge i en omtrentlig Linie for eller tvære hinanden: omtrent Syd og Nord. Her har vi da faaet Bogtrykkerie bevilget, og maaskee derfor kunne vente et Slags Dagblad; men det synes som om Man er kommen Bogtrykkeren iforkjøbet, idet et Slags "Corsar er opstaaet, men som kun endnu har sine Producter skrevne, og bliver af en Sjouer ombaaren blandt hans røgede Sild, saa at, naar Man kjøber for 2 s., kan Man ovenikjøbet læse en i sig selv flan Gjennemhægling af offentlige og private Forholde.
Odense Adresse-Contoirs Efterretninger, 1841-05-15
Odense. Efter Opførelsen af den reisende Student blev Hr. Prinzlau igaar Aftes atter fremkaldt, og sang da til Taksigelse, efter en i Stykket forekommende, særdeles afholdt Melodie, en Strophe, som han tidligere i samme Anledning har afsjunget i Aarhuus, og som egentlig er en Oversættelse af den tydske Taksigelses strophe, som Hr. Pallesen ved det tydske Selskab i Kjøbenhavn afsang efterat være fremkaldt i samme Rolle. Svarede end det første Stykkes, Poul Cliffords, Jndhold ikke til Fleres Forventninger, saa var Udførelsen, desbedre, og navnligen viste Hr. Wimmer, at han kan lægge sand Betydning i en fra visse Sider af Digteren, maaskee forfeilet Rolle.
Odense Adresse-Contoirs Efterretninger, 1841-05-15
Diligencepost fra Kjøbenhavn. J Tirsdags lagde Linieskibet "Christian den Ottende og Brigskibet "Alarte ud i Renden. Samme Dags Morgen ankom Kjøbenhavns Sydsøfarer og om Eftermiddagen Briggen"Njorde fra Vestindien, til Hjemstedet. - Ved den i Onsdags afholdte Forsamling af Maiselskabet er med stor Majoritet bleven besluttet, at denne Fest skal feires som før. Antallet af dem, der have erklæret sig derimod, var ifølge Berl. Tid. kun 22. De Tretten, som have skrevet til Præsidiet, have, tilligemed Justitsraad Guldberg, Grosserer Andr. Hansen og Commandeur N. Lütken, erklæret ikke at kunne deeltage deri. For Festens Vedligeholdelse talte især Cand. Lehmann og Magister Monrad. Til Præsidenter valgtes Raadmand H. P. Hansen, Advocat Buntzen, Godseier Tutein fra Møen, og til Suppleanter Grosserer I. Fiedler og Etatsraad F. Tutein.
Odense Adresse-Contoirs Efterretninger, 1841-05-15
Af "Fædrelandets Onsdagsnummer erfares, at Student, C. Ploug er bleven ansvarlig Redakteur af dette Blad.
Odense Adresse-Contoirs Efterretninger, 1841-05-15
Hr. O. Lehmann vil ogsaa blive tiltalt for Overtrædelse af Trykkefrihedslovgivningen med Hensyn til den i Lollands-Falsters Stiftstidende i sin Tid aftrykte af ham paa Falster holdte Tale. - Under 12 ds. er personel Capellan for Vellev Menighed i Aarhuus Stift, P.M. Andresen, beskikket til Sognepræst for Hammel, Vold De by og Søby Menigheder sammesteds; Sognepræst i Mehrn i Sielland, O. D. Lütken, til Sognepræst for Carlebye, og Nørre-Ørslev Menigheder paa Falster; Sognepræst for Terslev og Østersvenstrup i Aalborg Stift, J. G. B. Dreyer, til Sognepræst for Nors og Tved Menigheder i samme Stift. - P. A. Heiberg er ved Døden, afgaaet i Paris den 30 April i sit 83de Aar. - Jfølge-Dagen vil Hs. K. H. Kronprindsen, den 21de begive sig ombord paa Linieskibet Christian VIII, det tør ansees for afgjort, at Høisammes Formæling vil finde Sted inden Midten af næste Maaned.
Odense Adresse-Contoirs Efterretninger, 1841-05-15
Balletmester og første Solvdandser ved det kongelige Theater i Berlin, Hr. Taglioni, ventes i næste Uge til Kjøbenhavn. - Generalkrigscommissair Petersen til Engelsholm i Veilegnen er ved Døden afgaaet. - Stiftamtmand over Jsland, T. A. Hoppe, er udnævnt til Kammerherre. - Jfølge Privatbreve er Skuespildirecteur Werlig død i Norge. - (Fredagsnummeret af Berl. Tid, er ikke kommet Red tilhænde.)
Odense Adresse-Contoirs Efterretninger, 1841-05-15
Odense Borgerrepræsentations Forhandlinger. (Fortsat fra Nr. 83.) Den 4 Februar holdtes et overordentligt Møde, hvori Chr. Hansen valgtes til at indtræde i Committeen for Provstegaarden, istedetfor den aftraadte Repræsentant Dorch. -
Odense Adresse-Contoirs Efterretninger, 1841-05-15
Paa en fra Skolelærer, Student Brohm indkommen Ansøgning om Tillæg i hans Løn, anbefaledes han eenstemmigen, overeensstemmende med Skolecommissionens Jndstilling, til at erholde et Tillæg af 150 Rbd. Ligeledes anbefaledes eenstemmig Skolelærer, Seminarist Prøvensen, efter Commissionens Jndstilling, til et aarligt Tillæg af 50 Rbd. - A Skole= og af Fattigcommissionerne udbad man sig Oplysning om, hvo der i disse have havt Sæde som Forstandere i den ved Frdn. af 5 Juli 1863 og 29 Juni 1814 befalede Tid, for at derefter de ved Frdn. af 21 Octbr. 1837 befalede Valg kunde foretages. - Paa et Forslag fra Byskriveren, Landsoverretsassesfor Schønheyder og Ophævelse af de sædvanlige Taxter, paa Fodemidler og Drikkevarer, over hvilket Magistraten havde forlangt Repræsentationens Betænkning, tilraadede man eenstemmigen Ophævelsen af hine Taxter, dog kun som en Prøve indtil videre, hvorhos man formeente det burde tilkjendegives Vedkommende, at de ved ubillige Priser vilde udsætte sig for, at Taxterne indførtes paany. Da Communalbestyrelsen indgik til det kongelige danske Cancellie med en Jndstilling desangaaende, resolverede dette Kollegium, at det, under Forudsætning af at saadant vedtoges i en almindelig Raadstue. samling, Jntet var at erindre imod Tarternes Ophævelse Odense, dog med Undtagelse af Taxten paa Brød. Ved denne almindelige Raadstuesamling, som afholdtes den 16 Aug., skete ingen Jndsigelse imod denne Foranstaltning. - Chr. Hansens forhen omtalte Forslag om en Forandring i den bestaaende Administration af og Tilsynet med Stadens offentlige Bygninger, tilstilledes Magistraten med Anmodning om at lade det tages under Fælleds=Overveielse, naar Regulativet, underkastes en ny Drøftelse, hvortil Magistraten ved Skrivelse af 26 Febr. erklærede sig villig.
Odense Adresse-Contoirs Efterretninger, 1841-05-15
J Mødet den 8 Februar, i hvilket flere mindre væsentlige Sager expederedes, vedtoges, at overlade Regimentet Raadhuussalen gratis til en Concert til Fordeel for de Vandlidte Jylland, og det overdroges Formanden og Viceformanden mundtligen at conferere med Magistraten angaaende en Collect for disse Vandlidte. Repræsentanternes Tilbud, selv at om være Collectbøgerne, modtoges.
Odense Adresse-Contoirs Efterretninger, 1841-05-15
J et Fælledsmøde med Magistraten den 11 Februar drøftedes 9 indkomne Besværinger over Ligningscommissionens Ansættelse til Communeskat i Aaret 1839. Communalbestyrelsen fandt sig kun foranlediget til at nedsætte Skatten for een af de Klagende.
Odense Adresse-Contoirs Efterretninger, 1841-05-15
Da det fra Skole- og Fattigcommissionen var meddeelt, hvilke Forstandere der havde fungeret over det lovbefalede Minimum af Functionstiden, og navnligen Fattigcommissionen, havde bemærket, at Fattigvæsenet vilde være bedre tjent med en successiv Udnævnelse af Forstandere, end med en samtidig Fornyelse af et saa betydeligt Antal, som var berettiget til at udtræde af Commissionen, besluttede man i Mødet den 22 Februar at tilskrive disse tvende Commissioner, at Repræsentationen fandt det for Communens Tarv hensigtsmæssigste fremdeles at følge den gjeldende Praxis, ifølge hvilken ingen Forstander udtræder af hine Commissioner, med mindre han selv attraaer at benytte sig af sin Ret dertil, eller Commissionerne maatte finde sig foranledigede til at indstille hans Afgang (efr. Regl. af 5 Juli 1803 § 25. og Anordn. 29 Juli 1811 §6 samt de samme vedføiede Regler under Litr. C § 11). Man forespurgte derhos, om nogen Forstander ønskede strax at benytte sin Ret til at udtræde, og udbad sig ved hvert Aars Begyndelse velvilligen meddeelt, hvorvidt Nogen ønskede at gjøre Brug af denne Ret. - Toldinspecteuren, Etatsraad Pontoppidan, havde andraget, at Byens Hegn maatte, til Forhindring, af Jndsnigelse af told- og consumtionsbare Varer, forsvarligen og snarest muligt blive istandsat paa det Punct, hvor Rosenbækken løber forbi den aabentliggende Plads i Vestergade, der afbenyttes til Tømmerplads. Repræsentationen ansaae imidlertid dette Hegn for Communalbestyrelsen aldeles uvedkommende, da Byens Grund paa det omtalte Sted ikke strækker sig til Bækken, men kun til en imellem Grunden og Bækken liggende Eng, der tilhører en af Grundeierne i Vestergade, hvem Hegnets Vedligeholdelse tilkommer. - Man vedtog eenstemmigen at indgaae til Magistraten med et Andragende om, at den Overeenskomst, hvorefter det ifølge Jndqvarteringsanordningen Byen tilkommende Portbrændsel siden Aaret 1813 havde været overdraget til Toldbetjentene imod en formeentligen nu altfor billig aarlig Afgivt af 37 Rbd., snarest muligt maatte ophæves, og Rettigheden til at modtage denne Afgivt stilles til Auction. Som Følge heraf blev Overeenskomsten hævet, og Oppebørselen stillet til ny Auction. Det derved gjorte Bud af 95 Rbd. aarlig blev under 26 Juni approberet. - Jfølge Ove Thomsens Forslag bliver af Formanden i Fremtiden at føre, foruden de hidtil førte Protokoller, en nøiagtig Journal over alle indkommende Sager.
Odense Adresse-Contoirs Efterretninger, 1841-05-15
Foranlediget ved en Skrivelse fra Magistraten om en Undersøgelse, hvorvidt det maatte være hensigtsmæssigt at forsøge afdøde Justitsraad Falbes Gaard kjøbt for Communen, og at lade den indrette til Skolebygning m.m., udvalgte Repræsentationen i Mødet den 8 Marts 5 Medlemmer: S. Hansen, F. Larsen, Chr. Hansen, P. Rasmussen og A. Lange, som man foreslog skulde sammentræde med et Par Medlemmer af Magistraten og et Par af Skolecommissionen, for at anstille den fornødne Undersøgelse, der ledede til det Resultat, at Planen ikke kunde lade sig realisere. - Det vedtoges, at Committeen for Jnventarielistens Affattelse skulde indskrænke sin Virksomhed til det Jnventarium, som henhører under Kjæmneriet, hvorimod man af de respective Commissioner for FattigSkole, Brand, Vand- og Brolægningsvæsenet vilde udbede sig Lister over deres Jnventarium, hvilke Vedkommende indsendte. - Skarpretter Steengel meddeeltes Tilladelse, som en Villighed indtil videre, til at sætte en Laage til hans Løkke fra Natmandslykken. - Det ved Collecten for de Vandlidte indsamlede Beløb; 1 dobbelt Frederiksdor, 133 Rbd. 3 Mk. r. S. og 671 Rbd. 2 Mk. 9 s. Sedl. og Tegn, indsendtes til Magistraten med den bemærkning, at Collecteringen havde tilveiebragt et tilsyneladende mindre heldigt Resultat kun fordi samt lige Lang og Corporationer, samt mangfoldige Private alt havde afgivet tildeels betydelige Bidrag i samme Øiemed, før Collecteringen tog sin Begyndelse.
Odense Adresse-Contoirs Efterretninger, 1841-05-15
Udnævnelser og Entledigelse. Under 1 Mai er Huus og Kirchspielfoged i Pinneberg, Kammerraad H. H. Nielsen, udnævnt til tillige at være Stempelpapirsforvalter for Hertugdømmet Holsteen. Den 7de er, paa derom indgiven Ansøgning, i Naade og med Pension entlediget Kammerherre Grev H. v Reventlow fra hans Embede som Amtmand for Amterne Bordesholm, Kiel og Cronshagen. S. D. er confirmeret Udnævnelsen af Justitsraad og Borgermester F. J. H. Røger i Jtzehoe til Justitiarius ved Godset Sarlhusen. Den 8de, Told og Consumtionsinspecteur i Hobro, Greve F. W. v. Rantzow, udnævnt til Told- og Consumtionssinspecteur i Nakskov. S. D. ere Administrator og Repstyrer E. Gudmundsson paa Hraun i Skagefjords Syssel, og Repstyrer M. Arnason paa Bustarfell i Norder=Mul-Syssel i Jsland benaadede med Dannebrogsmændenes Hæderstegn.